אל. איי. נייט

שון ריקר (באנגלית: Shaun Ricker; נולד ב-1 בנובמבר 1982), הידוע יותר בשם הבמה שלו, אל. איי. נייט הוא מתאבק אמריקאי, המופיע בארגון ההיאבקות WWE, בתוכנית סמאקדאון, שבה הוא אלוף ארצות הברית הנוכחי. כמו כן, הוא הופיע בארגון ההיאבקות National Wrestling Alliance‏ (NWA), שבו היה אלוף הזוגות של NWA. הוא ידוע בעיקר בשל תקופתו בארגון ההיאבקות Impact Wrestling, שבו היה פעם אחת אלוף העולם של אימפקט, פעם אחת אלוף מלך ההר ופעם אחת אלוף הזוגות עם סקוט סטיינר. בנוסף, הוא זכה בארגון זה בשתי מזוודות Feast or Fired. במהלך המופע המקדים לאירוע NXT TakeOver: Vengeance Day, שנערך ב-14 בפברואר 2021, נודע שריקר חתם על חוזה ב-WWE ונשלח למותג NXT. הוא חשף את שם הבמה שלו כאל. איי. נייט, כאשר מאוחר יותר הוא נראה במעמד חתימת החוזה במשרדו של הג'נרל מנג'ר של NXT, ויליאם ריגל. ב-3 במרץ בפרק של התוכנית NXT, נייט הופיע לראשונה במתחם ה-Capitol Wrestling Center, כשהודיע שהוא יערוך את קרב הבכורה שלו בזמן המתאים לו. באותה התוכנית, הוא גרם לברונסון ריד להפסיד בקרב לקמרון גריימס, צעד שביסס את דמותו כדמות הרעה. שבועיים לאחר מכן בתוכנית, הוא רשם את קרב הבכורה שלו במותג, כאשר גבר על אוגוסט גריי. לעומת זאת, ב-24 במרץ בפרק של התוכנית NXT, הוא נחל הפסד בקרב יחידים לאותו ריד. שבוע לאחר מכן, נייט ניצח בקרב באטל רויאל בן אחד עשר משתתפים לאחר שהדיח אחרון את דקסטר לומיס. כתוצאה מכך, הוא נכנס כמספר השישי והאחרון במהלך קרב גונטלט ההדחות בלילה הראשון של האירוע NXT TakeOver: Stand & Deliver, כשהמנצח בו שימש כטוען לכתר לאליפות צפון אמריקה של NXT מול ג'וני גרגאנו בלילה השני. ב-20 באפריל, נייט גבר על דקסטר לומיס לאחר הסחת דעת מצידה של אינדי הארטוול. ב-4 במאי, נייט גבר על ג'ייק אטלס. ב-1 ביוני, הוא נחל הפסד לאטלס לאחר הסחת דעת מצד קמרון גריימס. באירוע NXT TakeOver: In Your House, שנערך ב-13 ביוני, נייט ניצח את קמרון גריימס בקרב סולם וזכה באליפות מיליון הדולר הפנויה. יומיים לאחר מכן בפרק העוקב של התוכנית NXT, נייט הוצג באופן רשמי כאלוף מיליון הדולר על ידי טד דיביאסי. לאחר פרומו מרגש שבו הוא הודה לדיביאסי על שהיה גיבור ילדותו וכינה את קבלת תואר זה כרגע השיא בקריירה שלו, הוא תקף את דיביאסי, עד שקמרון גריימס נחלץ לעזרתו והציל אותו. בספיישל המסיבה האמריקאית הגדולה, שנערך ב-6 ביולי, נייט הגן בהצלחה על תוארו מול גריימס ובעקבות ניצחונו, גריימס הפך למשרתו בהתאם להתניה שנקבעה מראש. ב-20 ביולי, נייט נחל הפסד מפתיע לדרייק מאבריק; לעומת זאת, האחרון הותקף על ידי נייט זמן קצר לאחר מכן ואף הכריח את משרתו, גריימס, להכות את אותו מאבריק. ב-3 באוגוסט, נייט וגריימס הפסידו בקרב זוגות ל-Grizzled Young Veterans (זאק גיבסון וג'יימס דרייק). באירוע NXT TakeOver 36, שנערך ב-22 באוגוסט, נייט הפסיד את אליפות מיליון הדולר לקמרון גריימס. ב-31 באוגוסט, נייט גבר על ג'וני גרגאנו. ב-14 בספטמבר בפרק של התוכנית NXT 2.0, נייט הפסיד בקרב הפותח לברון ברייקר, שהיה קרב הבכורה של האחרון. יותר מאוחר באותו הערב, נייט כשל בניסיונו לזכות באליפות ה-NXT לאחר שהשתתף בקרב מרובע על התואר הפנוי מול פיט דאן, תומאסו צ'אמפה וון וגנר, שבסופו צ'אמפה ניצח. ב-5 באוקטובר בפרק של התוכנית NXT 2.0, נייט ניצח בקרב יחידים את אודיסי ג'ונס. שבועיים לאחר מכן, נייט גבר על גרייסון וולר בקרב אשר קבע את המנחה של פרק הספיישל NXT Halloween Havoc בשבוע שלאחר מכן. באירוע NXT WarGames, שנערך ב-5 בדצמבר, נייט היה חלק מקבוצת שחור & זהב (לצד ג'וני גרגאנו, פיט דאן ותומאסו צ'אמפה) כשביחד הם נחלו הפסד לקבוצת 2.0 (ברון ברייקר, כרמלו הייס, גרייסון וולר וטוני דיאנג'לו) במסגרת קרב ה-WarGames המסורתי. ב-1 בפברואר בפרק של התוכנית NXT 2.0, נייט הפסיד לג'ו גייסי לאחר התערבות מצד גרייסון וולר. שלושה שבועות לאחר מכן, נייט הפסיד לגרייסון וולר. נייט נחל הפסד נוסף לאותו וולר בפרק הספיישל Roadblock של התוכנית NXT 2.0, שנערך ב-8 במרץ במסגרת קרב מי שעומד אחרון. שבוע לאחר מכן, נייט כשל בניסיונו לזכות באליפות הראשית של המותג לאחר שהפסיד לאלוף, דולף זיגלר. באירוע NXT Stand & Deliver, שנערך ב-2 באפריל, נייט הפסיד בקרב יחידים לגונתר. זהו היה הקרב האחרון של נייט ב-NXT. נייט הופיע לראשונה ברוסטר הראשי ב-24 בינואר 2022 בפרק של התוכנית Raw, כשהשתתף בקטע מאחורי הקלעים עם The Dirty Dawgs (דולף זיגלר ורוברט רוד). בקטע שלא הועבר בטלוויזיה במהלך שידורי התוכנית סמאקדאון ב-15 באפריל, נייט הופיע כדמות הנבל בתור מנג'ר שהכריז על הקמת קבוצה חדשה מטעמו שנקראה בשם "Knight Model Management" (בעברית: "נייט ניהול דוגמנות"), כשהפך למנג'ר של מייס ומנסור. לעומת זאת, ב-20 במאי בפרק של התוכנית סמאקדאון, הוא רשם את ההופעה הטלוויזיונית הרשמית הראשונה שלו במותג תחת שם הבמה מקס דופרי, כשהציג את הקבוצה החדשה שלו "Maximum Male Models" (בעברית: "מקסימום דוגמנים גברים") עם שמות במה חדשים למייס ומנסור, שעתה הוכרו כמאסה ומנסואר, בהתאמה. במהלך השבועות הצטרפה אליו לקבוצה אחותו לפי העלילה, מקסין דופרי (שהוכרה בשם הבמה לשעבר, סופיה קרומוול מהמותג NXT). לאחר סדרת הפסדים של נציגיו, דופרי זנח את הקבוצה ב-30 בספטמבר בפרק של התוכנית סמאקדאון. שבוע לאחר מכן, דופרי תקף מאחורי הקלעים את השניים וטען שמקס דופרי הוא לא מי שהוא באמת, אלא אל. איי. נייט, אמירה שהחזירה את דמותו לגימיק הקודם שלה, שבו השתמש במהלך שהותו ב-NXT. לאחר פיוד קצרצר עם ריקושט, נייט נקלע לפיוד עם בריי וויאט בנובמבר 2022, כשהשיא הגיע בהפסד לוויאט בקרב מאונטיין דיו פיץ' בלאק במסגרת אירוע הרויאל ראמבל, שהתקיים בינואר 2023. במהלך השבועות הבאים, הפופולריות של נייט עם הקהל גברה חרף מאזן ההפסדים העגום שלו ועצם תפקודו כדמות רעה על המרקע. ב-31 במרץ בפרק של התוכנית סמאקדאון, הוא השתתף בקרב הבאטל רויאל לזכר אנדרה הענק, שבו הוא הודח על ידי ברונסון ריד. ב-2 ביוני בפרק של התוכנית סמאקדאון, נייט ניצח את מונטז פורד והעפיל לקרב הכסף בבנק של הגברים. באירוע זה, שהתקיים ב-1 ביולי, ניצח דמיאן פריסט, זאת לאחר שהשליך את נייט מהסולם כדי לזכות במזוודה. לאחר מכן, נייט השתתף בטורניר אשר קבע את הטוען לכתר לאליפות ארצות הברית, אך הוא נעצר בשלב חצי הגמר. ב-28 ביולי בפרק של התוכנית סמאקדאון, הוא גבר על אשנטה "תי" אדוניס ולאחר מכן אישר שהוא יהיה משתתף בקרב סלים ג'ים באטל רויאל באירוע סאמרסלאם בחודש אוגוסט, שבו הוא ניצח לאחר שזרק מעל החבל העליון את שיימוס. יומיים לאחר מכן בפרק של התוכנית Raw, לאחר חודשים בהם דמותו קיבלה שינוי, הוא הפך באופן רשמי לדמות הגיבור, כשפתח בפיוד עם המיז. באירוע פייבאק, שנערך ב-2 בספטמבר, הוא ניצח את המיז בקרב שבו ג'ון סינה שימש כשופט המיוחד. בשנת 2013, ריקר הופיע בתוכנית הריאליטי "הגיבור" ששודרה בערוץ TNT והמנחה שלה היה דה רוק. בשנת 2015, ריקר הופיע כניצב בתוכנית קומדיית המצבים, ברוקלין תשע-תשע. הישגים בארגון ההיאבקות Championship Pro Wrestling – CPW אליפות הזוגות של CPW (פעם אחת) - ביחד עם ג'קפוט וסין סיטי סינדיקייט הישגים בארגון ההיאבקות Championship Wrestling From Hollywood – CWFH אליפות המורשת במשקל כבד של CWFH (פעם אחת) אליפות המורשת של NWA (פעמיים) - עם בריאן קייג' הישגים בארגון ההיאבקות DDT Pro-Wrestling אליפות משקל הבי מטאל איש הברזל (פעם אחת) הישגים בארגון ההיאבקות Future Stars of Wrestling – FSW אליפות במשקל כבד של FSW (פעמיים) הישגים בארגון ההיאבקות Empire Wrestling Federation – EWF אליפות במשקל כבד של EWF (פעם אחת) הישגים בארגון ההיאבקות Heartland Wrestling Association – HWA אליפות הטלוויזיה של HWA (פעם אחת) תקיפה משולשת (2009) - עם דין ג'בלונסקי וג'ון מוקסלי הישגים בארגון ההיאבקות Mach One Wrestling – M1W אליפות הזוגות של M1W (פעם אחת) - ביחד עם בריאן קייג' טורניר אליפות הזוגות של M1W‏ (2010) - עם בריאן קייג' הישגים בארגון ההיאבקות National Wrestling Alliance – NWA אליפות הזוגות של NWA (פעם אחת) - ביחד עם ג'יימס סטורם הישגים במגזין ההיאבקות Pro Wrestling Illustrated – PWI PWI דירג אותו במקום ה-32 מתוך 500 המתאבקים הטובים ביותר לשנת 2018 הישגים בארגון ההיאבקות Pro Wrestling Revolution – PWR אליפות במשקל כבד של PWR (פעם אחת) הישגים בארגון ההיאבקות Total Nonstop Action / Impact Wrestling אליפות במשקל כבד GFW / אימפקט גלובל / אליפות העולם (פעם אחת) אליפות הזוגות של אימפקט (פעם אחת) - ביחד עם סקוט סטיינר אליפות מלך ההר (פעם אחת) Feast or Fired‏ (2016 - חוזה על אליפות מלך ההר) Feast or Fired‏ (2018 - חוזה על אליפות הזוגות) הישגים בארגון ההיאבקות World Wrestling Entertainment – WWE אליפות מיליון הדולר (פעם אחת) סאמרסלאם באטל רויאל (2023) פרס הסלאמי (פעמיים) אליפות ארצות הברית (פעם אחת, נוכחי) פריצת השנה (2024) קריאת עידוד של השנה (2024) - !Yeah מדיה וקבצים בנושא אל. איי. נייט בוויקישיתוף אל. איי. נייט, ברשת החברתית אקס (טוויטר) אל. איי. נייט, ברשת החברתית אינסטגרם אל. איי. נייט, באתר WWE.com להיאבקות מקצועית אל. איי. נייט, באתר Online World of Wrestling איליי דרייק חותם ב-WWE, יוכר מעתה כ"אל. איי. נייט" איליי דרייק חותם על חוזה ב-WWE לאחר שהופיע במופע המקדים לאירוע טייקאובר אלוף אימפקט לשעבר, איליי דרייק, חותם ב-WWE אל. איי. נייט חותם ב-WWE אל. איי. נייט סיים עם NXT אל. איי. נייט משמש כמנג'ר של מייס בקרב חושך בהקלטות התוכנית סמאקדאון הקבוצה החדשה של אל. איי. נייט והחברים בה (בספרדית) מקס דופרי (אל. איי. נייט) מופיע בסמאקדאון, 20 במאי "אני יודע שאל. איי. נייט היה פייבוריט גדול" - טריפל H מסביר מדוע כוכב ה-WWE הפסיד באירוע כסף בבנק